K O R R A L D U S

Haapsalu,		20. detsember 2006 nr 920

Maaüksuse Kalda 34/36
tagastamismenetluse tähtaja pikendamine

Läbi vaadanud Peeter Turnau Haapsalu Linnavalitsusele esitatud avalduse ja ÕVVTK Lääne Maakonnakomisjoni otsusega nr.123 30.04.1996 õigusvastaselt võõrandatud kinnistu number 215/218 asukohaga Kalda 34/36, Haapsalus pindalaga 6508,51 m2, osas subjektideks tunnistatud Peeter Turnau ja Sven Turnau tagastamise toimiku nr 6582, et Kalda 34/36 tagastamata maa tagastamise tähtaeg on 01.01.2007. Tagastamata maa koosneb osaliselt Kiltsi tee “teemaast” ja tee kaitsevööndis asuvast pargi maast. 14.11.2006 teatasime subjektidele, et maa tagastamise lõpule viimiseks on vaja tellida katastrimõõdistamine. Subjektid on vastava töö tellinud, kuid maamõõdufirmal võtab töö teostamine aega ja seega on põhjendatud taotlus pikendada Kalda 34/36 maa tagastamise tähtaega.
Juhindudes Vabariigi Valitsuse 05.02.1993 määrusega nr 36 kinnitatud “Õigusvastaselt võõrandatud vara tagastamise korra” punktist 56, kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Pikendada maaüksuse Kalda 34/36, Haapsalu maa tagastamise tähtaega kuni 01.05.2007.
2.	Korraldus teha Peeter Turnau’le (elukoht Nurme 12-27, 90505 Haapsalu) ja Sven Turnau’le (elukoht Mustamäe tee 195-35, 12912 Tallinn) teatavaks korralduse koopia saatmisega väljastusteatega posti teel, maakorraldusosakonna juhatajale (A. Ulm) koopia üleandmisega allkirja vastu.
3.   Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Käesoleva korralduse peale võib kaevata, vastavalt Omandireformi aluste seaduse § 19 ühe kuu jooksul õigusvastaselt võõrandatud vara tagastamise ja kompenseerimise Lääne Maakonnakomisjonile või esitada kaebuse Tallinna Halduskohtule halduskohtumenetluse seadustikus sätestatud kahe kuu jooksul korralduse teatavakstegemise päevast arvates.

Teet Kallasvee
Linnapea				Erko Kalev
				Linnasekretär